पासपोर्ट कार्यालय खुलने से जिले को मिली सौगात : भाजयुमो
हमीरपुर | हमीरपुरमें पासपोर्ट कार्यालय खुलवाने के लिए भाजयुमो सांसद अनुराग ठाकुर का धन्यवाद करता है। यह बात भाजयुमो मीडिया प्रभारी विकास शर्मा ने यहां जारी प्रेस बयान में कही। उन्होंने कहा कि युवा मोर्चा अनुराग के अथक प्रयासों से हमेशा प्रभावित रहा है और युवा मोर्चा को नेतृत्व देने के लिए सांसद की प्रशंसा करता है। ठाकुर के प्रयासों से ही केंद्रीय विदेश मंत्री सुषमा स्वराज से मुलाकात सफल हो सकी, जिसमें हमीरपुर में पासपोर्ट कार्यालय खुलने से जिलावासियों को सौगात मिली है। इस कार्यालय के खुलने से यहां के युवाओं को अब अपने कार्यों हेतु शिमला नहीं जाना पड़ेगा, जिसमें समय धन दोनों की बचत होगी। अब पासपोर्ट कम समय में बन जाया करेंगे और विदेशों में जाना और आसान हो जाएगा। सांसद के प्रयासों से ही हमीरपुर संसदीय क्षेत्र के तीनों जिलों को रेलवे लाईन से जोड़ा जाएगा, जिससे क्षेत्रवासियों को काफी लाभ पहुंचेगा। बजट मिलते ही सर्वे का काम शुरू हो गया है, जिससे बहुत जल्द रेलवे लाईन का कार्य पूरा होगा। उन्होंने बताया कि सांसद द्वारा निर्देश दिए गए है कि अधिक से अधिक संख्या में युवाओं को भाजपा युवा मोर्चा से जोड़कर केंद्र सरकार की कल्याणकारी नीतियों के बारे में अवगत कराएं।
hin_Deva hin_Deva